Príloha č. 1 k Organizačnému poriadku

**1/2025 S M E R N I C A**

Združenia chovateľov včelích matiek slovenskej kranskej včely o podmienkach čestného členstva

(ďalej len ZCHVMSKV)

schválená dňa ...........2025

Obsah

§ 1 Všeobecné ustanovenia

§ 2 Podmienky čestného členstva

§ 3 Zánik čestného členstva

§ 4 Záverečné ustanovenia

**§ 1 Všeobecné ustanovenia**

1. Táto Smernica upravuje:

a) práva a povinnosti čestných členov ZCHVMSKV;

b) výpočet a spôsob úhrady členského.

2. Čestným členom ZCHVMSKV môže byť len fyzická osoba.

3. Tento interný predpis sa nevzťahuje na členstvo riadneho člena. Podmienky riadneho členstva v ZCHVMSKV upravujú Stanovy ZCHVMSKV.

**§ 2 Podmienky čestného členstva**

1. Čestnými členmi ZCHVMSKV sa môžu stať fyzické osoby, **ktoré už nie sú aktívne, počas celej doby členstva boli riadnymi členmi a významne sa zaslúžili o rozvoj chovateľských, organizačných avzdelávacích činností ZCHVMSKV.** Čestné členstvo jednotlivo udeľuje VČS ZCHVMSKV. Čestné členstvo môže vzniknúť iba so súhlasom fyzických osôb.

2. Čestní členovia ZCHVMSKV majú tieto práva:

a) zúčastňovať sa na zasadnutiach VČS;

b) vyjadrovať sa k prerokovávaným bodom programu;

c) ochrany a podpory svojich záujmov v rozsahu vymedzenom Stanovami ZCHVMSKV.

3. Čestní členovia ZCHVMSKV majú tieto povinnosti:

a) dodržiavať Stanovy a interné predpisy ZCHVMSKV;

b) poskytovať orgánom ZCHVMSKV podklady a informácie potrebné k uskutočňovaniu cieľov a úloh ZCHVMSKV.

4. Čestné členstvo je časovo neobmedzené a nie je viazané na zaplatenie zápisného ani členského príspevku. Členstvo čestného člena vzniká dňom uvedeným v rozhodnutí o udelení čestného členstva.

5. Členstvo čestného člena zaniká:

a) kedykoľvek na základe rozhodnutia čestného člena;

b) na základe rozhodnutia VČS ZCHVMSKV o vylúčení čestného člena zo ZCHVMSKV.

6. Čestnému členovi, ktorý závažným spôsobom porušil Stanovy ZCHVMSKV, ~~i~~nterné predpisy alebo dlhodobo neplní členské povinnosti, môže VČS ZCHVMSKV dočasne pozastaviť výkon členských práv, alebo ho vylúčiť zo ZCHVMSKV.

7. Čestní členovia nemajú právo hlasovať na zasadnutí VČS ZCHVMSKV.

8. Čestný člen nemá povinnosť hradiť zápisné a jeho členské príspevky sú dobrovoľné.

**§ 3 Zánik čestného členstva**

1. Čestný člen ZCHVMSKV môže ukončiť členstvo svojim slobodným rozhodnutím kedykoľvek. Svoje rozhodnutie oznámi výboru ZCHVMSKV písomne. Členstvo člena zaniká ku dňu doručenia rozhodnutia člena o ukončení členstva. Výbor informuje VČS ZCHVMSKV o zániku členstva na najbližšom zasadnutí.

2. V prípade, že členstvo čestného člena zaniká vylúčením na základe rozhodnutia VČS ZCHVMSKV, členstvo zaniká dňom uvedeným v rozhodnutí VČS ZCHVMSKV o vylúčení člena.

**§ 4 Záverečné ustanovenia**

1. Práva a povinnosti čestných členov sú určené Stanovami ZCHVMSKV a týmto interným predpisom. Iné práva a povinnosti čestných členov ZCHVMSKV môžu členom vzniknúť iba na základe osobitného rozhodnutia VČS ZCHVMSKV.
2. Tento interný predpis bol schválený na VČS ZCHVMSKV dňa ................2025 a nadobúda účinnosť dňom 1. ............2025.

V Liptovskom Hrádku, dňa ....................2025

Ing. Stanislav Mlynarčík

Predseda ZCHVMSKV